2013ko uztailaren 1ean egindako bilkuran, Nafarroako Parlamentuko Eledunen Batzarrak ondoko adierazpena onetsi zuen:

“1. Nafarroako Parlamentuak aitortzen du “Médicos Sin Fronteras” erakundeak egiten duen lan humanitarioa eta elkartasuna adierazten die lan hori egitean erasoak pairatu dituzten pertsonei.

2. Nafarroako Parlamentuak arbuiatzen ditu osasun arloko egituren aurkako erasoak, bai eta krisi humanitarioko egoeran dagoen populazioari laguntza humanitarioa helarazten saiatzen diren pertsonen aurkakoak ere.

3. Nafarroako Parlamentuak Espainiako Gobernuari eskatzen dio bereiz dezan GKEek ematen duten laguntza humanitarioa jarduera militarretatik, saiheste aldera gatazkan bizi den populazioak laguntza hori ulertzea gatazkaren parte gisa, eta halatan bermatzeko lan humanitarioa askatasunez eta murrizketarik gabe egin ahal izatea, beharrean dagoen pertsona orori inpartzialki lagundu ahal izateko, gatazka-eremuetako edozein sektoretan.”

